open-index/open-wikipedia-markdown huggingface dataset:
Մոլդովայի բուսաբանական այգի

**Մոլդովայի Հանրապետության գիտությունների ազգային ակադեմիայի բուսաբանական այգի** կամ **Մոլդովայի բուսաբանական այգի** (), բուսաբանական այգի, որը գտնվում է Մոլդովայի մայրաքաղաք Քիշնևում։

## Պատմություն
Մոլդովայի Հանրապետության գիտությունների ազգային ակադեմիայի բուսաբանական այգին հիմնադրվել է 1950 թվականի հոկտեմբերին։ Այն գտնվում է Մոլդովայի մայրաքաղաք Քիշնևի Բոյուկանի թաղամասում՝ Խորհրդային Միության գիտությունների ակադեմիայի հավաքածուի հիման վրա։

Բուսաբանական այգին գտնվում է Դուրլեշտւ շրջանում և զբաղեցնում է 76 հեկտար տարածք։ 1950-1964 թվականներին այգու առաջին հիմնադիր-տնօրենը եղել է Տ. Ս. Գեյդեմանը, 1964 թվականին նրան փոխարինել է ռեժիսոր Ա. Ա. Չեբոտարը։

Երկու տարի անց՝ 1952 թվականին, բուսաբանական այգին ստացել է Մոլդովական ԽՍՀ-ի գիտահետազոտական ինստիտուտի կարգավիճակ։ Այդ տարիներին այգու տարածքը կազմում էր մոտ 104 հեկտար։ Մոլդովայի բուսաբանական այգում ցուցադրված են շուրջ 10 հազար տեսակի բույսեր։

## Վիճարկումներ
2001 թվականին բուսաբանական այգու տարածքի մեծ մասը վարձակալվել է մասնավոր ընկերությունների կողմից։ Այստեղ կառուցվեցին մի շարք ռեստորաններ, խաղահրապարակներ, պաղպաղակ վաճառելու կետեր։

Ամեն շաբաթ Մոլդովայի բուսաբանական այգում տեղի են ունենում մինչև 40 հարսանիքներ և նշանդրեքներ։ Այգու տարածքում առևտրաարդյունաբերական գործունեությունն առաջացրեց մոլդովացի բնապահմանների զայրույթին։ 2005 թվականին բուսաբանական այգին ստացել է 700 հազար լեյ Մոլդովայի ֆինանսների նախարարությունից, որով կարողացավ այգին ապահովել ջեռուցման կայուն համակարգով։

## Ծանոթագրություններ

Կատեգորիա:Բուսաբանական այգիներ
Կատեգորիա:Մոլդովայի տեսարժան վայրեր
Ալբին Բրունովսկի

**Ալբին Բրունովսկի** (, ), սլովակ նկարիչ, դիզայներ, լիտոգրաֆ, պատկերազարդող, մանկավարժ։ Չեխոսլովակիայի ԽՍՀ ժողովրդական նկարիչ (1985)։ Հայտնի է մանկական գրքերի պատկերազարդումներով։ Դասավանդել է Բրատիսլավայի գեղարվեստի բարձրագույն դպրոցում։ Եղել է չեխոսլովակյան կրոնի թողարկված վերջին շարքի դիզայները։ Համարվում է 20-րդ դարի լավագույն սլովակ նկարիչներից։

## Կենսագրություն
thumb|right|250px|10 կրոն թղթադրամ, դիզայներ՝ Ալբին Բրունովսկի
Ալբին Բրունովսկին ծնվել է 1935 թվականի դեկտեմբերի 25-ին չեխոսլովակյան Զոհոր քաղաքում (այժմ՝ Մալացկի շրջան, Բրատիսլավայի երկրամաս, Սլովակիա)։ Գործունեությունն սկսել է որպես թատերական նկարիչ, նկարել է պաստառներ։ 1955-1961 թվականներին սովորել է Բրատիսլավայի գեղարվեստի բարձրագույն դպրոցում Վինսենթ Խլոզնիկի դասարանում։ Ավելի ուշ՝ 1966-1990 թվականներին, Բրունովսկին դասավանդել է նույն դպրոցում, 1981 թվականից՝ պրոֆեսոր։ 1980-ական թվականներին եղել է չեխոսլովակյան կրոնի թողարկված վերջին շարքի դիզայները, ավելի ուշ նկարազարդել է նամականիշեր։

Գործունեության ընթացքում Բրունովսկին փորձարկել է տարբեր գրաֆիկական մեթոդներ։ Ուսումնառության ընթացքում կատարել է փորագրություն փայտի վրա, այնուհետև փորձարկել է վիմագրություն։ 1960-ական թվականների կեսին նրա գրաֆիկական աշխատանքներին բնորոշ է եղել օֆորտը։ Զբաղվել է նաև գեղանկարչությամբ։ Նրա պատկերազարդումները հիմնականում արված են ջրաներկով։ Հետագայում ստեղծել է նաև ծավալուն աշխատանքներ։

## Պարգևներ, մրցանակներ
* Բրատիսլավայի միջազգային բիենալեի ոսկե մեդալ (1967 թվական, Հանս Քրիստիան Անդերսենի «Ջրահարս» հեքիաթի նկարազարդումների համար)
* Բրատիսլավայի բիենալեի պատկերազարդումների ոսկե խնձոր (1977 թվական, 1981 թվական)
* Չեխոսլովակիայի ԽՍՀ ժողովրդական նկարիչ, 1985 թվական

## Ծանոթագրություններ

## Արտաքին հղումներ
* Albín Brunovský — Painter, graphic artist, illustrator

Կատեգորիա:Թղթադրամների նկարիչներ
Կատեգորիա:Նամականիշերի դիզայներներ
Կատեգորիա:Սլովակ մանկավարժներ
Կատեգորիա:Սլովակ նկարիչներ
Բաթումի դելֆինարիում

**Բաթումի դելֆինարիում** (), դելֆինարիում, որը գտնվում է Վրաստանի Աջարիա երկրամասի Բաթում նավահանգստային քաղաքում։ Համարվում է առաջին դելֆինարիումը խորհրդային հանրապետությունների շարքում։

## Պատմություն
Բաթումի քաղաքային դելֆինարիումը բացվել է 1975 թվականին՝ Վրաստանի ԽՍՀ-ում։ Այն առաջին դելֆինարիումն էր խորհրդային պետությունների շարքում և խոշորագույններից մեկն աշխարհում։ 1990-ական թվականներին երկրում տիրող քաղաքական և տնտեսական ծանր դրության պատճառով դելֆինարիումի գործունեությունը որոշ ժամանակահատվածով կասեցվել է։

Այն վերաբացվել է միայն քսան տարի անց՝ 2011 թվականի մայիսի 6-ին՝ Բաթումի քաղաքապետարանի և բարեգործական ընկերությունների աջակցությամբ։ Նոր դելֆինարիումը գրեթե ամբողջությամբ տարբեր էր նախորդից։

Դելֆինարիումի ամֆիթատրոնի դիզայնով զբաղվել են վրացական բարձրակարգ ընկերություններ։ Ամֆիթատրոնը բաղկացած է 4 ոլորտներից և տեղավորում է ավելի քան 795 հանդիսական։ Ամֆիթատրոնների կենտրոնում ցուցադրությունների համար նախատեսված լողավազաններն են։ Դելֆինարիումը ունի հատուկ հարմարանքներ՝ սայլակներ և վերելակներ, հաշմանդամություն ունեցող անձանց համար։

## Տես նաև
* Թբիլիսիի կենդանաբանական այգի
* Օդեսայի դելֆինարիում

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Դելֆինարիումներ
Կատեգորիա:Վրաստանի կենդանաբանական այգիներ
Ալեքսեյ Ալյակրինսկի

**Ալեքսեյ Ալեքսանդրովիչ Ալյակրինսկի** (, ), ռուս ֆուտբոլիստ, խաղացել է Սերպուխովի «Զվեզդա» ակումբում։

2000-2001 թվականներին հանդես է եկել Ռուսաստանի բարձրագույն լիգայում՝ խաղալով Նովորոսիսկի «Չեռնոմորեց» ակումբում։ Բարձրագույն լիգայում անցկացրել է 32 հանդիպում, առաջնության երկրորդ կազմում անցկացրել է 5 հանդիպում, առաջին դիվիզիոնում՝ 80 հանդիպում, երկրորդ դիվիզիոնում՝ 200 հանդիպում, երրորդ լիգայում անցկացրել է 124 հանդիպում։ «Չեռնոմորեց» ակումբի կազմում մասնակցել է երկու խաղերի՝ ՈՒԵՖԱ-ի գավաթի 2001-2002 թվականներին ընդդեմ իսպանական «Վալենսիա» ակումբի։ Ռուսաստանի գավաթում անցկացրել է 11 հանդիպում։

2004 թվականին Վորոնեժի «Ֆակել» ակումբի կազմում դարձել է Երկրորդ դիվիզիոնի «Կենտրոն» տարածաշրջանի հաղթող և ճանաչվել լավագույն պաշտպան։

## Ծանոթագրություններ

## Արտաքին հղումներ
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆակելի ֆուտբոլիստներ
Կլարկիա շքեղ

մինի
**Կլարկիա շքեղ** (), պատկանում է ապուզանազգիների (իշախոտազգիների) ընտանիքին։ Հայրենիքը Հյուսիսային Ամերիկան է։ Հայաստանի պայմաններում մշակության մեջ հազվադեպ է պատահում, չնայած մեծ արժեք է ներկայացնում որպես քիչ աշխատարար և բարձր-դեկորատիվ ծաղկաբույս։

## Բնութագիր
Ուղղաձիգ ճյուղերով խիտ, թփակալած` մինչև 60 սմ բարձրությամբ միամյա ծաղկաբույս է։ Տերևները նստադիր են, երկարավուն օվալաձև։ Ծաղիկները ծոցային են, հասարակ կամ լիաթերթիկ, սպիտակ, վարդագույն, մոխրագույն, մանուշակագույն։ Ծաղկում է հունիսից մինչև սեպտեմբեր։
Պահանջկոտ չէ հողի նկատմամբ, սակայն լավ է աճում և առատորեն ծաղկում է թեթև, ավազային հողերում։ Վատ է տանում թարմ օրգանական պարարտանյութերի առկայությունը։ Լուսասեր է և խոնավասեր։

## Մշակում
Սերմերը ցանում են ապրիլ-մայիսին` անմիջապես բաց գրունտում։ Քանի որ սերմերը շատ մանր են, ապա դրանք խոր ցանել չի կարելի։ Խառնում են մանր ավազի հետ և շաղ տալիս հողի մակերեսին։ Ծիլերն արագ են զարգանում։ Վերատնկումը տանում են միայն զարգացման ամենավաղ շրջանում։ Սերմնաբույսերը պետք է նոսրացնել այն հաշվով, որ բույսը բույսից գտնվի 20 սմ հեռավորության վրա։ Օգտագործում են խմբերով տնկելու, ինչպես նաև ծաղկադեկորատիվ զանազան ձևավորումներում։ Պիտանի է նաև որպես կտրած ծաղիկ։

## Տեսակները
Մշակության մեջ լայնորեն են տարածված լիաթերթիկ ծաղկավոր հետևյալ սորտերը՝
* Պուրպուրկենիգ (մանուշակակարմիր)
* Ֆեյերգարբե (պղնձակարմիր)
* Սալմոն Քվին (դեղնավարդագույն)
* Գլորիոզա (կարմիր)

## Գրականություն
* Լ.Վ. Հարությունյան «Քո շրջապատի ծաղիկները», Երևան «Արևիկ 1987»

Կատեգորիա:Բույսեր այբբենական կարգով
Կատեգորիա:Ծաղկավոր բույսեր
Դոբշինայի սառցե քարանձավ

**Դոբշինայի սառցե քարանձավ** (), սառցե քարանձավ Սլովակիայում, հանքարդյունաբերական Դոբշինա քաղաքի մոտ՝ Սլովակյան դրախտի տարածքում։ 2000 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում՝ որպես Ագտելեկ և Սլովակ կարստերի քարանձավների մաս։

Սառցե քարանձավի հայտնի այցելուներից են եղել արքայազն Ավգուստ ֆոն Սակսեն Գոթան և նրա կինը (1872), Ֆերդինանդ դե Լեսեպսը (Սուեզի ջրանցքի ստեղծման նախաձեռնող), ֆրանսիացի գրողների խումբ (1884), Բուլղարիայի ցար Ֆերդինանդ I-ը (1890), բևեռախույզ Ֆրիտյոֆ Նանսենը (1900)։ Պրուսիայի արքայազն Ֆրիդրիխ Կարլը և նրա կինը՝ արքայադուստր Մարիա Աննա Անհալթ Դեսաուացին ապաստանել են քարայրում 1870 թվականի հունիսին, երբ փոթորկի ժամանակ առանձնացել էին իրենց խմբից։ Քարանձավ մտնելով՝ նրանք զարմանքով այդտեղ տեսան սլովակ ձեռնարկատեր Սամուել Վալկոյին, ով նախկինում ևս ապաստանել էր քարանձավում։ Լինելով եռանդուն ծովագնաց՝ Սամուել Վալկոն լաստանավ է կառուցել և օգնել արքայազնին ու նրա կողակցին անվտանգ տեղ հասնել։ Հետագայում իր արարքի համար արժանացել է Հալուշկի մեդալի։

## Պատմություն
thumb|left|Դոբշինայի սառցե քարանձավի մուտքը
Քարանձավը հայտնաբերվել է 1870 թվականի հունիսի 15-ին թագավորական լեռնահանքային ինժեներ Էուգեն Ռուֆինիի կողմից, որին ուղեկցում էին Լանգ և Անդրեյ Մեգաները, թեև քարանձավի մուտքը հովիվներին և որսորդներին հայտնի էր անհիշելի ժամանակներից որպես Studená diera (սառը անցք)։ Քարանձավը հանրության համար բացվել է հայտնաբերումից մեկ տարի հետո։ 1887 թվականին այն Եվրոպայի առաջին էլեկտրականությամբ լուսավորվող քարանձավն է եղել։

Քարանձավի 8874 կմ2-ից 7171 կմ2 հայտարարվել է, որ պատված է սառույցով։ Սառույցի ընդհանուր ծավալը գնահատվել է 125000 խորանարդ մետր։ Քարանձավը դասվում է աշխարհի կարևորագույն սառցե քարանձավների շարքում։ Սառույցի հաստությունը հասնում է 26,5 մետրի։

Քարանձավի հատակը իջնում է մուտքի մոտից և նայում է դեպի հյուսիս, ինչի արդյունքում քարանձավը ձմռանն արագ սառչում է, քանի որ սառը օդն իջնում է ներքև, մյուս կողմից ինտերիերը բավականին պաշտպանված է ամառային ջերմ մթնոլորտից։ Այսպիսով, տարեկան ջերմաստիճանը միջինը մնում է 0&nbsp;°C։ Քարանձավը սառույցով է պատվել, քանի որ այս ցիկլը կրկնվել է դարեր շարունակ։ Քարանձավի տարիքը մոտավորապես կազմում է 250000։

Քարանձավը գտնվում է Հնիլեց գետից 130 մ բարձրության վրա, մուտքը գտնվում է 971 մետր բարձրության վրա։ Քարանձավի ընդհանուր երկարությունը  կազմում է 1483 մետր (ըստ որոշ աղբյուրների՝ 1232 մետր), որից 475 մետր և հավելյալ 43 մետր անհատական տարածք բաց են հանրության համար մայիսից մինչև սեպտեմբեր։

## Ծանոթագրություններ

## Արտաքին հղումներ
*Dobšinská Ice Cave at Slovakia.travel
*Dobšinská Ice Cave
*Photos

Կատեգորիա:Սլովակիայի աշխարհագրություն
Կատեգորիա:Սլովակիայի քարանձավներ
Կատեգորիա:Քարանձավներ
Samsung Galaxy J5

**Samsung Galaxy J5,** Samsung Galaxy J5-Android, սմարթֆոնը արտադրել է Samsung Electronic ընկերությունը, այն ներկայացվել է 2015 թվականին։

## Սարքավորումներ
Սմարթֆոնն աշխատում է Qualcomm Snapdragon պրոցեսրով, ունի 1,2ghz հզորություն, 1,5 RAM, ներքին հիշողությունը 8GB, մարտկոցի հզորությունը 2600 միլիամպեր ժամ։ Samsung Galaxy J5 սահմանվել է 5 դյույմանոց HD SuperAmoled էկրան։ Սմարթֆոնի հետևի կափարիչը պլաստիկ է։

## Ֆոտոխցիկ
Samsung Galaxy J5 սմարթֆոնի դիմացի տեսախցիկը 5 մեգապիքսել է իսկ հետևի տեսախցիկը 13 մեգապիքսել։

## Ծրագրային ապահովում
Այս հեռախոսի Android 5.1.1 է, թարմացնելիս մինչև Android 6.0.1։

Մինչև  Android 6.0.1 թարմացման ամսաթվերը։

## Ծանոթագրություններ

## Արտաքին հղումներ
https://www.youtube.com/watch?v=WhG8hC8ajX0

Կատեգորիա:Սամսունգ
Կատեգորիա:Սմարթֆոններ
Samsung Galaxy J1 Ace Neo

**Samsung Galaxy J1 Ace Neo** սմարթֆոնը արտադրել է Samsung Electronics ընկերությունը, այն ներկայացվել է 2016 թվականի հուլիսին։ Այս հեռախոսը աշխատում է Android 5.1.1, իսկ Android թարմացման ժամանակ Android 6.0.1։ Համալրված է 4,3 դյույմանոց SuperAMOLED էկրանով։ Այս սմարթֆոնն առաջին անգամ ներկայացվել է Հյուսիսային Աֆրիկայում։

## Սարքավորումներ

Samsung Galaxy J1 Ace Neo ունի 1,5&nbsp;GHz հզորությամբ պրոցեսոր, այն ունի 1900 mAH շարժական մարտկոց։

## Հիշողություն

Galaxy J1 Ace Neo ունի 1 գբ RAM և 8 գբ ներքին հիշողություն, աջակցում է շարժական MicroSD քարտերի մինչև 128 գբ։

## Ֆոտոխցիկ

Հետևի տեսախցիկ 5 մեգապիքսել դիմացի տեսախցիկը 2 մեգապիքսել։

Կատեգորիա:Սմարթֆոններ
Կատեգորիա:Սամսունգ
Բատրազ Խադարցև

**Բատրազ Սոսլանովիչ Խադարցև** (, ), ռուս ֆուտբոլիստ, «Անժի» ակումբի կիսապաշտպան։

## Կարիերա
Բատրազ Խադարցևը սկսել է խաղալ ֆուտբոլ բակում՝ Վլադիկավկազի 35-րդ թաղամասում։ 8 տարեկանում խաղացել է «Երիտասարդական» ակումբում, նրա մարզիչը եղել է Վալերի Պավլովիչը։ 2011-2012 թվականներին խաղացել է երիտասարդական ԲԿՄԱ ակումբում։

2012/2013 մրցաշրջանում խաղացել է Վլադիկավկազում «Ալանիան» ակումբի երկրորդ կազմում, 2013/2014 թվականների մրցաշրջանում առաջին թիմի կազմում մասնակցել է ֆուտբոլի ազգային լիգայի։ Ակումբի լուծարումից հետո 2014 թվականի հունիսին տեղափոխվել է «Տոսնո»։

Մինչև 2015/2016 թվականների մրցաշրջանը տեղափոխվել է Մախաչկալայի «Անժի» ակումբ, որն անցել է պրեմիեր լիգա, ազատ է արձակվել Պրեմիեր լիգայում։ Նա իր դեբյուտը թիմի կազմում նշել է հուլիսի 19-ին՝ փոխարինման դուրս գալով 79-րդ րոպեում։

## Ծանոթագրություններ

## Արտաքին հղումներ
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ալանիայի ֆուտբոլիստներ
Կատեգորիա:Անժիի ֆուտբոլիստներ
Իրինա Կարտաշյովա

**Իրինա Կարտաշյովա** (, ), խորհրդային ռուս դերասանուհի։ ՌՍՖՍՌ ժողովրդական դերասան (1985)։

## Կենսագրություն
Իրինա Կարտաշյովան ծնվել է 1922 թվականին Պետրոգրադում։ 1933 թվականի դեկտեմբերի 31-ին ձերբակալվել, ապա 1937 թվականին գնդակահարվել է նրա հայրը՝ ԳԻՊՐՈՄԵԶ-ի գլխավոր տնտեսագետ Պավել Վասիլևիչ Կարտաշյովը։ Իրինան կարողացել է չորս տարի սովորել Լենինգրադի պարարվեստի ուսումնարանում, որից հետո մոր հետ Լենինգրադից աքսորվել են։ Աքսորավայրում ավարտել է միջնակարգ կրթությունը։ 1940 թվականին կարողացել է վերադառնալ Լենինգրադ և ընդունվել Լենինգրադի թատերական ինստիտուտ, սակայն 1941 թվականի սեպտեմբերի 8-ին վերջին գնացքով Լենինգրադից մեկնել է Սարանսկ փորձելով թաքնվել արտաքսումից։ Աշխատել է հիվանդանոցում։ 1942-1947 թվականներին եղել է Մորդովիայի պետական երաժշտա-դրամատիկական թատրոնի դերասանուհի։ Երկրորդ համաշխարհային պատերազմի տարիներին, որպես Մորդովիայի պետական երաժշտա-դրամատիկական թատրոնի համերգային բրիգադի անդամ, հանդես է եկել մարտնչող զինվորականների համար։ Եղել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ 1947 թվականից աշխատել է Մոսսովետի անվան թատրոնում։

Մահացել է 2017 թվականին՝ Մոսկվայի իր տանը։
 
### Ընտանիք
* Ամուսին՝ Միխայիլ Պոգորժելսկի (1922-1995), դերասան
* Որդի՝ Դմիտրի Պոգորժելսկի (1951), լրագրող, պրոդյուսեր
* Թոռ՝ Ալեքսանդր

## Պարգևներ, մրցանակներ
* Ռուսաստանի Դաշնության ժողովրդական արտիստ
* «Աշխատանքի վետերան» մեդալ
* Բարեկամության շքանշան
* Պատվո շքանշան
* Հայրենական մեծ պատերազմի հաղթանակի 60-ամյակ» հոբելյանական շքանշան
* «1941-1945 թթ. Հայրենական մեծ պատերազմի հաղթանակի 50-ամյակ» հոբելյանական շքանշան
* Հայրենական մեծ պատերազմի հաղթանակի 65-ամյակ» հոբելյանական շքանշան
* «Մոսկվայի 850-ամյակի հիշատակի» մեդալ
* ՌԽՖՍՀ ժողովրդական արտիստ
* ՌԽՖՍՀ վաստակավոր արտիստ

## Ծանոթագրություններ

## Արտաքին հղումներ
* Ирина Карташёва на сайте Театра им. Моссовета.
* Карташева Ирина Павловна — animator.ru

Կատեգորիա:«Աշխատանքի վետերան» մեդալակիրներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Երկարակյացներ
Կատեգորիա:Խորհրդային դերասանուհիներ
Կատեգորիա:Հայրենական մեծ պատերազմի մասնակիցներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Վագանկովյան գերեզմանատանը թաղվածներ
Օպտիկական ֆիզիկա

**Օպտիկական ֆիզիկա**, ատոմային, օպտիկական և մոլեկուլային ֆիզիկայի բաժին։ Էլեկտրամագնիսական ճառագայթման գեներացման, այդ ճառագայթման հատկությունների և նյութի հետ այդ ճառագայթման փոխազդեցության վերաբերյալ գիտություն։ Ընդհանուր օպտիկայից և օպտիկական ճարտարագիտությունից տարբերվում է նրանով, որ այն կենտրոնանում է նոր երևույթների բացահայտման և կիրառման վրա։ Օպտիկական ֆիզիկայի, կիրառական օպտիկայի և օպտիկական ճարտարագիտության միջև հստակ սահման չկա, քանի որ օպտիկական ճարտարագիտության սարքերը և կիրառական օպտիկայի կիրառություններն անհրաժեշտ են օպտիկական ֆիզիկայի հետազոտությունների համար, իսկ այդ հետազոտությունները իրենց հերթին նոր սարքերի և կիրառությունների ստեղծման պատճառ են դառնում։ Հաճախ նույն անձինք ներքաշված են և հետազոտությունների և կիրառական տեխնոլոգիաների ստեղծման մեջ։

Բնագավառը զբաղվում է լույսի գեներացմամբ և հայտնաբերմամբ, գծային և ոչ գծային օպտիկական երևույթներով, և սպեկտրասկոպիայով։ Օպտիկական ֆիզիկայի ուսումնասիրությունները նաև նվիրված են քվանտային օպտիկային, կոհերենտությանը և ֆեմտովայրկյանային օպտիկային: Հետազոտությունները նաև այնպիսի բնագավառներում, ինչպիսիք են՝ ինտենսիվ, ուլտրա-կարճ էլեկտրամագնիսական դաշտերում մեկուսացված ատոմների ոչ գծային արձագանքները և էլեկտրամագնիսական դաշտի քվանտային հատկությունները։

## Ծանոթագրություն

* *Solid State Physics (2nd Edition)*, J.R. Hook, H.E. Hall, Manchester Physics Series, John Wiley & Sons, 2010, ISBN 978 0 471 92804 1
* *Light and Matter: Electromagnetism, Optics, Spectroscopy and Lasers*, Y.B. Band, John Wiley & Sons, 2010, ISBN 978-0471-89931-0
* *The Light Fantastic – Introduction to Classic and Quantum Optics*, I.R. Kenyon, Oxford University Press, 2008, ISBN 978-0-19-856646-5

## Գրականություն
* *The New Quantum Universe*, T. Hey, P. Walters, Cambridge University Press, 2009, ISBN 978-0-521-56457-1.
* *Handbook of atomic, molecular, and optical physics*, Editor։ Gordon Drake, Springer, Various authors, 1996, ISBN 0-387-20802-X
* *The Quantum Theory of Light*, R. Loudon, Oxford University Press (Oxford Science Publications), 2000, ISBN 0-19-850177-3
* *Quantum Physics of Atoms, Molecules, Solids, Nuclei, and Particles (2nd Edition)*, R. Eisberg, R. Resnick, John Wiley & Sons, 1985, ISBN 978-0-471-873730
* *Quanta: A handbook of concepts*, P.W. Atkins, Oxford University Press, 1974, ISBN 0-19-855493-1
* *Quantum Mechanics*, E. Abers, Pearson Ed., Addison Wesley, Prentice Hall Inc, 2004, ISBN 9780131461000

Կատեգորիա:Օպտիկա
Սոնամ ֆուտբոլային ակումբ

**Ֆուտբոլային ակումբ Սոննամ** ()՝ հարավկորեական ֆուտբոլային ակումբ Սոնամ քաղաքից։ Ստեղծվել է 1989 թվականին։ Իրականացնում է տնային հանդիպումները «Տհանչհոն սպորտային համալիրում», որը տեղավորում է 19000 հանդիսատես։ Այժմ խաղում է Կեյ Լիգայի առաջնությունում, որը Կորեայի ֆուտբոլային գլխավոր մրցարշավն է։ Ակումբը Կեյ լիգայի յոթակի չեմպիոն է դարձել և ճանաչվել Կորեայի ամենահայտնի ֆուտբոլային թիմը։

## Նվաճումներ
### Հարավային Կորեայի ֆուտբոլի չեմպիոնատ
* Չեմպիոն(7)։ 1993, 1994, 1995, 2001, 2002, 2003, 2006
* Փոխչեմպիոն (3)։ 1992, 2007, 2009
### Հարավային Կորեայի Ֆուտբոլային գավաթ
* Սեփականատեր (3)։ 1999, 2011, 2014։
* Ֆինալիստ (3)։ 1997, 2000, 2009։
### Հարավային Կորեայի ֆուտբոլի սուպեր գավաթ
* Սեփականատեր (1)։ 2002։
* Ֆինալիստ (2)։ 2000, 2004։

### Ասիայի ֆուտբոլի կոնֆեդերացիայի  չեմպիոնների լիգա
* Հաղթող (2)։ 1996, 2010։
* Ֆինալիստ (2)։ 1997, 2004։
### Արևելյան Ասիայի ֆուտբոլի սուպերգավաթ
* Սեփականատեր (1)։ 1996։
### Արևելյան Ասիայի գավաթ
* Սեփականատեր (1)։ 2004։
### Աֆրո-Ասիական ֆուտբոլի չեմպիոնատ
* Հաղթող (2)։ 1996։

## Հայտնի խաղացողներ
*  Սաշա Օգնենովսկիյ
*  Խուան Կառլոս Արսե
*  Միշել Պանսե Բիլոնգ
*  Մաուրիսիո Մոլինա
*  Յոն Տեստեմիցանու
*  Դենիզ Լակտիոնով
*  Գենադիի Ստյոպուշկին
*  Անդրեյ Սոլոմատին
*  Ադրիան Նհագա
*  Լյուբիշա Ռանկովիչ
*  Վալերի Սարչև 
*  Ջևադ Տուրկովիչ 
*  Սերվեր Ջեպարով
*  Կիմ Ջոն Ու
*  Կիմ Դո Հոն
*  Կիմ Դո Հուն
*  Կիմ Յոն Դե
*  Կիմ Յոն Չհոլ
*  Կիմ Սան Սիկ
*  Կիմ Ջոն Ուն 
*  Լի Դոն Գուկ
*  Լի Սան Յուն
*  Լի Հո
*  Չոն Սոն Պյոն
*  Չո Յոն Հյոն

## Ներկա կազմ

## Ծանոթագրություններ

## Արտաքին հղումներ
* Պաշտոնական կայք  
* Երկրպագուների կայք  

Կատեգորիա:Ֆուտբոլային ակումբներ այբբենական կարգով
Վագանկովյան գերեզմանատուն

**Վագանկովյան գերեզմանոց** (), Մոսկվայի ամենամեծ գերեզմանատներից մեկը։ Տեղակայված է քաղաքի հյուսիսարևմտյան հատվածում և զբաղեցնում է 50 հա տարածք։

## Պատմություն
Նոր Վագանկովո գյուղի գերեզմանատունը հիմնադրվել է 1771 թվականին՝ ժանտախտի համաճարակի ժամանակ, որ կոչվել է Ժանտախտի խռովություն (): Առողջապահական նպատակներով Եկատերինա II-ն արգելել է մահացածներին թաղել քաղաքի տարածքում, ինչից հետո Մոսկվայի շարքային բնակիչների զանգվածային թաղումների վայր է դառնում քաղաքից դուրս գտնվող Վագանկովյան գերեզմանատունը։

Վագանկովյան գերեզմանատանը թաղված են արվեստի բազմաթիվ ռուս գործիչներ, հատկապես նկարիչներ (Վասիլի Տրոպինին, Ալեքսեյ Սավրասով, Վասիլի Սուրիկով), գրական գործիչներ (Վլադիմիր Դալ, Յուրի Տինյանով, Սերգեյ Եսենին) և դերասաններ (Պավել Մոչալով, Վլադիմիր Վիսոցկի, Անդրեյ Միրոնով)։

Գերեզմանատանը կան եղբայրական գերեզմաններ, որտեղ թաղված են Բորոդինոյի ճակատամարտում զոհվածները, 1896 թվականի մայիսի 18-ին (նոր տոմարով՝ մայիսի 30-ին) տեղի ունեցած Խոդինկայի ողբերգության զոհերը, 1941 թվականին Մոսկվայի պաշտպանության ժամանակ զոհվածները։ Տեղադրվել են հուշարձաններ ստալինյան բռնաճնշումների զոհերի ու Դուբրովկայի ահաբեկչության ժամանակ զոհված երեխաների համար։ Այստեղ են թաղված նաև 1991 թվականի օգոստոսյան խռովարարության ժամանակ զոհվածները։

Գերեզմանատան տարածքում հաշվվում է ավելի քան 100 000 շիրիմ, իսկ 235 տարվա ընթացքում այնտեղ թաղվածների թիվը գնահատվում է կես միլիոն։

## Կառույցներ
thumb|150px|Լքված հին շիրիմ
Գերեզմանատան մուտքի մոտի կառույքների համալիրը կազմում է ճարտարապետական անսամբլ մոսկովյան ամպիրի ոճով։

Գերեզմանատան տարածքում գործում են երկու ուղղափառ եկեղեցիներ, որոնք դաշնային նշանակության մշակութային ժառանգության օբյեկտներ են։

Գերեզմանատան ելքի մոտ տեղակայված անկելանոցի ու հյուրանոցի ամպիրային շենքերը կառուցվել են 1820-1823 թվականներին ճարտարապետ Ալեքսանդր Էլկինսկու նախագծով։ Դրանցից մեկում 1916 թվականին բացվել է Անդրեաս առաքյալի եկեղեցին, որ փակվել է Հոկտեմբերյան մեծ հեղափոխությունից հետո ու վերականգնվել 1989 թվականին։ Մյուսում տեղակայված է թաղման բյուրո։ Եկեղեցու մոտ՝ Սերգեյ Մակեևի փողոցում, տեղակայված է թաղման արարողությունների համար անհրաժեշտ նյութերի խանութ։

Գերեզմանատան խորքում տեղակայված է ծածկած աճյունասափորանոց, որ կառուցվել է 1977 թվականին։

## Տես նաև
* Հայկական Վագանկովյան գերեզմանոց

## Ծանոթագրություններ

## Գրականություն
*  (обл.)
* Воинский некрополь Великой Отечественной войны 1941—1945 гг.: Ваганьковское кладбище // Авт. и сост. Васильева Е. В., Лангинова Н. А., Луговская И. Л., Панкратов В. В. — , 1994. — 182 с.
* *Старцев В. М.* Ваганьковский некрополь / Фото Д. В. Молчанова. — : ТОО «Ледал, АДП, ЛТД», 1994. — 48 с.
*  (обл.)
*  (в пер.)
* *Великий князь Николай Михайлович Романов*. Московский некрополь. — СПб.: Тип. М. М. Стасюлевича, 1908. — Т. 1—3.

## Արտաքին հղումներ
* Վագանկովյան գերեզմանատան կայքը 
* Поиск предков на Ваганьковском кладбище 

Կատեգորիա:Մոսկվայի գերեզմանատներ
Կատեգորիա:Վագանկովյան գերեզմանատանը թաղվածներ
Իվան Գոնչարենկո

**Իվան Իվանովիչ Գոնչարենկո** (, ), ուկրաինացի խորհրդային բանաստեղծ։ ԽՄԿԿ անդամ (1931)։

## Կենսագրություն
Իվան Գոնչարենկոն ծնվել է 1908 թվականին Յաբլոնևո գյուղում (այժմ՝ Օրոժիցյայի շրջան, Պոլտավայի մարզ, Ուկրաինա), գյուղացու ընտանիքում։ Այստեղ էլ ապրել և աշխատել է մինչև 1928 թվականի աշունը. 1916 թվականից սկսել է սովորել նախ՝ երկդասյա ուսումնարանում, ապա՝ յոթնամյա դպրոցում, որն ավարտել է 1924 թվականին։ Սովորել է Խարկովի գյուղատնտեսության ինստիտուտի բանֆակում, 1934 թվականին ավարտել է Խարկովի կարմիր պրոֆեսուրայի ինստիտուտը։ Մասնակցել է Հայրենական մեծ պատերազմին, եղել է ռազմական թղթակից, մասնակցել Օդեսայի, Սևաստոպոլի և Ստալինգրադի հերոսական պաշտպանությանը։  Եղել է Ուկրաինայի ԳԱԱ Տ. Գ. Շևչենկոյի անվան գրականության ինստիտուտի խմբագիր, Ուկրաինայի գրողների միության երիտասարդ հեղինակների բաժնի ղեկավար, գրողների միության ռազմա-գեղարվեստական գրականության բաժնի պատասխանատու քարտուղար։

Իվան Գոնչարենկոյի բանաստեղծությունների առաջին ժողովածուն՝ «Բարեկամներ» վերնագրով լույս է տեսել 1930 թվականին։

Ապրել է Կիևում։  Մահացել է 1989 թվականի հունիսի 5-ին։ Թաղված է Կիևի Բայկովո գերեզմանատանը (հատված № 52)։

## Ստեղծագործություններ
Բանաստեղծությունների անդրանիկ ժողովածուն՝ «Բարեկամներ», լույս է տեսել 1930 թվականին։ Հետագայում հրատարակել է «Գարնան երգեր», «Հանուն մեր երջանկության», «Օդեսա-Սևաստոպոլ» և այլ ժողովածուներ։

* «На риштованні» (1931)
* «Пісні весни» (1933)
* «За наше щастя» (1938)
* «Краю рідний» (1940)
* «Одеса, Севастополь» (1943)
* «Заручини», поема (1950)
* «На землі оновленій» (1951)
* «Іду землею рідною» (1956)
*  «Матрос Гайдай» (1956)
* «На клич життя» (1960)
* «Літа ідуть» (1968)
* «Обеліски» (1974)
* «Сяйте, зорі яснії!» (1977)
* «Твори. В двох томах» (1978)
* «Поезії» (1983).

## Իվան Գոնչարենկոն հայերեն
* Հերոսական հող; Մամաև Կուրգան; Կոթողներ; Զինվորի հուշարձանի առջև; Այդ ի՛նձ չէիր տեսել դու, մայր...: Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 117-120։ Թարգմ.՝ Գ. Օհանյան։

## Պարգևներ
* Հայրենական պատերազմի I աստիճանի շքանշան
* Հայրենական պատերազմի II աստիճանի շքանշան
* Կարմիր աստղի շքանշան
* «Պատվո նշան» շքանշան (2)

## Գրականություն
* Українська радянська енциклопедія ։ [в 12-ти т.] / гол. ред. М. П. Бажан ; редкол.։ О. К. Антонов та ін. - 2-ге вид. - Т. 3 ։ Гердан - Електрографія. - К. ։ Голов. ред. УРЕ, 1979. - С. 103.
* Костенко В. К. Гончаренко Іван Іванович // Українська літературна енциклопедія. - Т. 1. - К., 1988. - С. 457.
* Проценко Л. А. Київський некрополь ։ путівник-довідник / Людмила Проценко. - К. ։ Український письменник, 1994. - С. 149.
* В. О. Жадько. «Український Некрополь». Київ. 2005. IBSN 966-8567-01-3, стор. 159.

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:ԽՄԿԿ անդամներ
Կատեգորիա:Ստալինգրադի ճակատամարտի մասնակիցներ
Կատեգորիա:Երկրորդ համաշխարհային պատերազմի մասնակիցներ
Բորիս Զայդենբերգ

**Բորիս Զայդենբերգ** (, ), թատրոնի և կինոյի ուկրաինացի դերասան, ՌԽՖՍՀ վաստակավոր արտիստ 1961 թվականից։

## Կենսագրություն
Բորիս Զայդենբերգը ծնվել է 1929 թվականի մայիսի 21-ին Ուկրաինական ԽՍՀ-ի Օդեսա քաղաքում։ Նախնական և միջնակարգ կրթություն ստանալուց հետո ուսումը շարունակելու նպատակով մեկնում է Ուզբեկստան և 1950 թվականին ավարտում Ալեքսանդր Օստրովսկու անունը կրող Տաշքենդի թատերա-նկարչական ինստիտուտը։

1953 թվականին, որպես դերասան սկսել է աշխատել Մագնիտոգորսկի Պուշկինի անվան դրամատիկական թատրոնում, 1953-1962 թվականներին՝ Բրյանսկի երկրամասի դրամատիկական թատրոնում, իսկ 1962-2000 թվականիններին՝ Իվանովի անվան Օդեսայի ռուսական դրամատիկական թատրոնում։

Կինեմատոգրաֆիայի ասպարեզում Բորիսն իր գործունեությունը սկսել է 1965 թվականին, երբ կատարել է Եմելյանովի դերը «իժը» ֆիլմում։

1961 թվականին ստացել է Ռուսաստանի Խորհրդային Ֆեդերատիվ Սոցիալիստական Հանրապետության վաստակավոր արտիստի կոչում։ Հայտնի է եղել նաև, որպես ռեժիսոր։ Օդեսայի ռուսական դրամատիկական թատրոնում, Օդեսայի երաժշտա-դրամատիկական թատրոնում և Օդեսայի օպերային դահլիճում ցուցադրել է շուրջ 30 հեղինակային թատերախաղ։

Բորիս Զայդենբերգը մահացել է 2000 թվականի հոկտեմբերի 20-ին Օդեսայում՝ 71 տարեկան հասակում։

## Ծանոթագրություններ

Կատեգորիա:Թատերական ռեժիսորներ այբբենական կարգով
Կատեգորիա:Խորհրդային դերասաններ
Կատեգորիա:Ուկրաինացի դերասաններ
Կատեգորիա:ՌԽՖՍՀ վաստակավոր արտիստներ
Կատեգորիա:Օդեսա քաղաքում ծնվածներ
Իվան Աժինով

**Իվան Աժինով** (, ), ռուս գեներալ։

## Կենսագրություն
Իվան Աժինովը ծնվել է 1864 թվականի մայիսի 1-ին։ Սերել է Դոնի զորքերի ազնվականների ընտանիքից, եղել օբեր-սպայի որդի։ Ավարտել է Վորոնեժի կադետական կորպուսը (1882) և Ալեքսանդրովսկի ռազմական ուսումնարանը  (1884)։ 1905 թվականից եղել է եսաուլ, 1908 թվականից` զորային ավագ, 1908 թվականից` արևմտյան Դոնի կազակների մարտկոցի հրամանատար, 1909 թվականից` Դոնի 2-րդ կազակական մարտկոցի հրամանատար, 1912 թվականից` նորից արևմտյան Դոնի կազակների մարտկոցի հրամանատար, 1914 թվականի օգոստոսի 12-ից Դոնի 9-րդ կազակական հրետանային դիվիզիոնի () հրամանատար, 1915 թվականից` գնդապետ, 1917 (?) թվականից` գեներալ-մայոր, 1917 թվականի սեպտեմբերի 16-ից` 108-րդ հրետանային բրիգադի հրամանատար, 1918 թվականի նոյեմբերից` Տագանրոգի քաղաքապետ։   
Քաղաքացիական պատերազմի ժամանակ եղել է Ռուսաստանի հարավի Զինված ուժերում, Կամավորական բանակում։

Մահացել է տիֆից Կուբանում, 1920 թվականի փետրվարի 4-ին։

## Ընտանիք
* Հայր` փոխգնդապետ Աժինով Ալեքսանդր Իվանովիչ  
* Եղբայր` գեներալ-մայոր Աժինով Վասիլի Ալեքսանդրովիչ 
* Կին` Նատալյա Ալեքսեևնա (ծննդյամբ Ֆրոլովա, ազնվականի այրի, մահացել է 1920 թվականի փետրվարի 4-ին Կուբանում)
* Երեխաներ` դուստրը` Նադեժդա (1906 թվականի օգոստոսի 7-ին) և որդին Վլադիմիրը

## Ծանոթագրություններ

## Արտաքին հղումներ
* Русская Императорская Армия — Ажинов Василий Александрович 
* ДОМ РУССКОГО ЗАРУБЕЖЬЯ ИМЕНИ АЛЕКСАНДРА СОЛЖЕНИЦЫНА — Белое движение 

Կատեգորիա:Ռուս գեներալներ
Կատեգորիա:Ռուս ռազմական գործիչներ
Կատեգորիա:Տիֆից մահացածներ
Բոմարիս դղյակ

**Բոմարիս** (, ), միջնադարյան դղյակը գտնվում է Մեծ Բրիտանիայի Անգլիսի կղզում` Ուելսում։

Բոմաարիսը Էդուարդ 1-ի կառուցած դղյակներից մեկն է։ Այն նախատեսված էր նրա համար, որ մեծացնեն անգլիացիների ազդեցությունը Ուելսում։ Շինարարությունը սկսվել էր 1295 թվականին, Ուելսի ռազմական ընկերության շրջանակներում։ Կառավարիչ էր նշանակվել Ժակ դե Սեն-Ժորժը։ Շինարարությունը շարունակվեց 35 տարի, բայց չէր ավարտվել առաջացած ֆինանսական խնդիրների պատճառով։ Ընդհանուր առմամբ ծախսվել էր £15,000, բայց ամրոցը մնաց անավարտ։

Բամորիս ամրոցը կառուցվել է համակենտրոն նախագծում, բայց նրանում բացակայում է Դոնժոնը։ Դղյակը տեղակայված է Անգլիսի կղզու ծովափին և փակում է Մենայ նեղուցի արևելյան մուտքը։

Ամրոցի շուրջը մեծ փոս է, նախկինում միացված էր ծովին և թույլ էր տալիս խոշոր նավերին մոտենալ և բեռնաթափվել ամրոցի դարպասի մոտ։ Աշտարակները և պատերի շրջանաձև կառուցվածքը ապահովում էին ամրոցի հուսալի պաշտպանությունը։ Ամրոցը առ այսօր լավ է պահպանվել։

Ամրոցի անվանումը թարգմանաբար նշանակում է «Արդար ճահիճ»։

## Տեղեկություն այցելուների համար

Դղյակը բաց է ապրիլ ամսից մինչև սեպտեմբեր ամիսը։

## Պատմություն

Անգլիայի թագավորները և Ուելսի իշխանները պայքարել են Հյուսիսային Ուելսում իրենց վերահսկողությունը հաստատելու համար սկսած 1070-ական թվականներից։ Հակամարտությունները վերսկսվեցին 13-րդ դարում և դա հանգեցրեց Էդվարդ 1-ի միջամտմանը, դա տեղի ունեցավ նրա կառավարման օրոք 1282 թվականին։ Էդվարդ ներխուժում է մի հսկայական բանակ, շարժվելով դեպի հյուսիս, հասնելով Կարմարտենա քաղաք և շարժվում է դեպի արևմուտքի Մոնտգոմերի և Չեստեր։ Էդվարդը որոշում է ընդմիշտ բնակեցնել Հյուսիսային Ուելսի հետ դրույթներ համար նրա կառավարման էին շարադրված են Կանոնադրությունում կարող եք, ընդունված մարտի 3-ին 1284։ Ուելսը բաժանվել էր կոմսության և իշխում էր այնպես ինչպես Անգլիան՝ նոր ստեղծված հյուսիս-արեւմուտքում։
thumb|left|The moated north-west walls of the outer ward
1294 Մադոգ ապ Լայվելնը ապստամբեց անգլիական ուժերի դեմ։ Ապստամբությունը արյունալի էր, զոհվել էր Անգլիսիի շերիֆ՝ Ռոդժեր դե Փուլեսդոնը։ 1295 թվականի ապրիլին Անգլիսին գրավել էին։

## Ծանոթագրություններ

Կատեգորիա:Անգլիայի ամրոցներ
Իթ Հիկ

**Պակ Չոն Սու** (, , հայտնի է ինչպես **Իթ Հիկ** մականունով (, ), կորեացի երգիչ, հեռուսատահաղորդավար։ «Super Junior» խմբի առաջնորդն է։ Մականունով հանդես գալը բացատրվում է նրանով, որ ուզում է խուսափել խառնաշփոթությունից իր և բալլադ կատարող Պակ Չոն Սու։

Մեկնել է ծառայության 2012 թվականին հոկտեմբերի 30-ին, 2014 թվականի հուլիսի 29-ին զորացրվել է։

2014 թվականին հունվարի 6-ին մահացել է Իթ Հիկի հայրը, տատիկը և պապիկը։ Նրանց մահավան պատճառը ավտովթարն էր։ Բայց ըստ ոստիկանության նրանց մահավան պատճառը ինքնասպանություն է։ Իթ Հիկի գործակալությունը` SM Entertaiment-ը տարածել է այն տարբերակը, որ նրա ընտանիքը ավտովթարի է ենթարկվել։

## Ֆիլմեր և սերիալներ
* Attack on Pin-Up Boys 2007 թ.
* All About Eve, 2000 թ.
* Rainbow Romance, 2006 թ.
* Super Junior Unbelievable Story, 2008 թ.

## Հաղորդավար հեռուստատեսությունում
* MNet M!Countdown, 10.11.2005 — 27.03.2008 թթ. Սինդոնոմի և Ին Հյոկի հետ։
* Leeteuk’s Love Fighter, 27.12.2007 — 20.08.2008 թթ.։
* Unbelievable Outing Season 3, ComedyTV, 07.01.2008 — 05.04.2008 թթ. SuJu-Happy մասնակցի և Դոն Հեի հետ։
* MBC Idol Show Season 1, 10.07.2008 — 09.10.2008 թթ. SuJu-Happy-ի խմբի հետ։
* MNet Barchelor While on a Date, 01.11.2008 թ.— ներկա ժամանակ։
* KBS Challenge Golden Ladder,2009 թ. — ներկա ժամանակ։

## Ռադիոյի հաղորդավար
* Super Junior Kiss the Radio, 21.08.2006. — 04.12.2011 թթ, Ին Հյոկի հետ։

## Մրցանակներ

## Ծանոթագրություններ

## Արտաքին հղումներ
* Super Junior Official website   Super Junior-ի պաշտոնական էջ
* Super Junior Russian Forum  
* 

Կատեգորիա:Կորեացի երգիչներ
Կատեգորիա:Հարավկորեացի հաղորդավարներ
Կատեգորիա:Բեմական կեղծանուններ
Փոլ Գրինգրաս

**Փոլ Գրինգրասը** (, ), անգլիացի կինոռեժիսոր, պրոդյուսեր, գրող և սցենարիստ։ 2002 թվականին Բեռլինի կիոփառատոնի «Ոսկե արջի» մրցանակակիր, «Արյունոտ կիրակի» ֆիլմի համար։

## Կենսագրություն
Փոլ Գրինգրասը ծնվել է 1955 թվականի օգոստոսի 13-ին Մեծ Բրիտանիայի Սուրրեյ կոմսության Չիմում։ Ավարտել է Քեմբրիջի համալսարանի Կուինս քոլեջը ()։

## Ստեղծագործություն
Գրինգրասը առավել հայտնի է որպես Ջեյսոն Բորնի մասին ֆիլմերի շարքի՝ «Բորնի գերազանցում»(2004 թիվ) և «Բորնի վերջնագիր» (2007 թիվ) ֆիլմերի ռեժիսոր։ Այս ֆիլմերում Բորնի դերը կատարել է Մեթ Դեյմոնը։ 2010 թվականին Գրինգրասը հրաժարվել է դառնալ «Բորնի էվոլյուցիա» ֆիլմի ռեժիսոր, այդ պատճառով նախագծից դուրս է եկել Մեթ Դեյմոնը (սպին-օֆֆում գլխավոր դերը խաղացել է Ջերեմի Ռեները)։ 2016 թվականին դուրս է եկել մեդիաֆրանշիզի հինգերորդ ֆիլմը՝ «Ջեյսոն Բորն», որ նկարահանվել է Գրինգրասի կողմից, իսկ գլխավոր դերը խաղացել է Մեթ Դեյմոնը։

## Հետաքրքիր փաստեր
* Փոլ Գրինգրասը նախընտրում է նկարահանել ձեռքի տեսախցիկով։

## Ֆիլմագրություն
* 1989-Հարություն առած / *Resurrected*
* 1994- Բաց կրակ / *Open Fire*
* 1996 — Հեռացողներից մեկը / *The One That Got Away*
* 1997 — Համաձայնություն / *The Fix*
* 1998 — Թռիչքի թեորեմ / *The Theory of Flight*
* 1999 — Սթիվեն Լոուրենսի սպանությունը / *The Murder of Stephen Lawrence*
* 2002 — Արյունոտ կիրակի / *Bloody Sunday*
* 2004 — Բորնի գերազանցում / *The Bourne Supremacy*
* 2006 — կորսված թռիչք / *United 93*
* 2007 — Բորնի վերջնագիր / *The Bourne Ultimatum*
* 2007 — Արևի լույսում անհետացածները / *They Marched into Sunlight*
* 2010 — Կենդանի չվերցնել / *Green Zone*
* 2013 — Կապիտան Ֆիլիպս / *Captain Phillips*
* 2016 — Ջեյսոն Բորն / *Jason Bourne*

## Մատենագիտություն
* «Spycatcher» — Փիթեր Ռայթի համահեղինակությամբ
* «United 93»

## Ծանոթագրություններ

## Աղբյուրներ
* 

Կատեգորիա:Անգլիացի ռեժիսորներ
Կատեգորիա:Անգլիացի կինոպրոդյուսերներ
Կատեգորիա:Անգլիացի սցենարիստներ
Կատեգորիա:Անգլիացի գրողներ
Կատեգորիա:BAFTA մրցանակի դափնեկիրներ
Կատեգորիա:Բրիտանացի ռեժիսորներ
Կատեգորիա:Բրիտանացի կինոպրոդյուսերներ
Կատեգորիա:Քեմբրիջի համալսարանի շրջանավարտներ
Կատեգորիա:21-րդ դարի կինոռեժիսորներ
Կատեգորիա:21-րդ դարի բրիտանացիներ
Կատեգորիա:20-րդ դարի բրիտանացիներ
Երևանի Մուրացանի անվան թիվ 18 հիմնական դպրոց

**Երևանի Մուրացանի անվան թիվ 18 հիմնական դպրոց**, հանրակրթական դպրոց Երևանի Շենգավիթ վարչական շրջանում։

## Պատմություն
Դպրոցը հիմնադրվել է 1932 թվականին և հիմնադրման պահից կոչվել է հայ գրող Մուրացանի անունով։ Ի սկզբանե գործել է Թելմանի անվան թիվ 13 դպրոցի շենքում, այնուհետև տեղափոխվել է Վերին Շենգավիթի Կիրովի անվան թիվ 12 դպրոցի շրջակայքում գտնվող մեկհարկանի շենք։ Այդ ժամանակահատվածում դպրոցն ունեցել է 12 դասարան` 280 աշակերտներով։ 1949 թվականին դպրոցը տեղափոխվել է Թամանցիների փողոցում գտնվող մանկապարտեզի շենք, 1961 թվականին՝ Շենգավիթ վարչական շրջանի Բագրատունյաց 32 հասցեում գտնվող շենք։ Դպրոցում ուսուցանվում է 3 օտար լեզու՝ ռուսերեն, ֆրանսերեն, անգլերեն։

1955 թվականին դպրոցի դիմաց տեղադրվել է Մուրացանի կիսանդրին (քանդակագործ՝ Արա Հարությունյան, ճարտարապետ՝ Ֆենիքս Դարբինյան)։

## Տնօրեններ
* Հուրիկ Հարությունյան
* Օֆելյա Կարապետյան (1951-1956)
* Արուսյակ Ղազարյան (1956-1959)
* Աղասի Թամազյան (1959-1963)
* Գեիմ Նիկողոսյան (1963-1987)
* Աիդա Մաղաքյան (1987-1995)
*Կլարա Կարապետյան (1995 -2014)
* Անահիտ Ավետիսյան (2014)

## Շրջանավարտներ
* Արթուր Կարապետյան 
* Գագիկ Վարդանյան
* Գրիգոր Բրուտյան
* Հովհաննես Սարգսյան (Արցախյան պատերազմի մասնակից)
* Սարգիս Սարադյան (Արցախյան պատերազմի մասնակից)
* Գայանե Փայտյան (լրագրող, լրատվական մեկնաբան)

## Պատկերասրահ

Երևանի Մուրացանի անվան թիվ 18 հիմնական դպրոց.jpg
Մուրացան.JPG|Մուրացանի կիսանդրին դպրոցի բակում
Մուրացան (3).JPG


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Երևանի դպրոցներ
Թերեզա Ֆյոդորովնա Ռիս

**Թերեզա Ֆյոդորովնա Ռիս** (, ), ռուսական-հրեական ծագմամբ ավստրիացի նկարչուհի։

## Կենսագրություն
Թերեզա Ֆյոդորովնա Ռիսը ծնվել է 1874 թվականին Ռուսաստանում, հրեական ընտանիքում։ Սովորել է Մոսկվայի նկարչության, քանդակագործության և ճարտարապետության ուսումնարանում, որտեղից արտաքսվել է ուսուցիչներից մեկի նկատմամբ անհարգալից վերաբերմունքի համար։ 21 տարեկան հասակում տեղափոխվել է Վիեննա, որտեղ կայացել է նրա առաջին ցուցահանդեսը։ Ներկայացրել է «Վհուկը» քանդակը՝ եղունգները կտրող մերկ կնոջ ֆիգուր, որը գրավել է Ֆրանց Յոզեֆ I կայսեր ուշադրությունը, և շուտով Ռիսը հայտնի է դարձել Վիեննայում։ Ցուցահանդես է այցելել նաև Վիեննական սեցեսիոնի ակտիվ անդամ Գուստավ Կլիմտը, ով առաջարկել է Ռիսին հանդես գալ իրենց հետ։ Ռիսը խնդրել է Էդմունդ ֆոն Հելմերին դառնալ իր ուսուցիչը, որը սկզբում մերժել է նրան՝ ասելով «անօգուտ է կնոջը դասավանդել, քանի որ նրանք ամուսնանում են», սակայն օգնել է Ռիսին ցուցադրել իր աշխատանքները և պատվերներ ստանալ։

1900 թվականին Ռիսը ցուցահանդես է ունեցել Փարիզի Համաշխարհային և 1911 թվականի Թուրինի Համաշխարհային ցուցահանդեսներում Ռուսաստանի և Ավստրիայի հրավերով։ Լիխտենշտեյնի իշխան Ալոիզն առաջարկել է Ռիսին իր սեփական պատկերասրահին կից սենյակներն օգտագործել որպես ստուդիա։

Ռիսն աշխատել է քարով, մարմարով, գիպսով, բրոնզով՝ ստեղծելով հանրային և մասնավոր աշխատանքներ։ Նրա հայտնի մերկ քանդակներից են՝ «Լուսնոտը» (մինչև 1894),, «Լյուցիֆեր» (1897), «Մահ» (1898)։ Ստեղծել է քանդակներ, կիսանդրիներ հանրային տարածքների համար։ Նրա ստեղծած Յարոմիր Մուդիի կիսանդրին (1897) տեղադրված է Վիեննայի Հրշեջ ընկերության շենքի առջև։ Ռիսը հատկապես հայտնի է Մարկ Տվենի կիսանդրիի և նրան լուսանկարելու համար այն ժամանակահատվածում, երբ Տվենն ապրել է Վիենայում։

Ըստ արվեստաբան Կառլ Կրաուսի՝ «Ռիսի ցուցահանդեսներն ունեցել են չափազանց շատ հրապարակայնություն»։ 1928 թվականին Ռիսը տպագրել է իր հուշերը՝ վերնագրված «Die Sprache des Steines» («Քարի լեզուն»)։ 1938 թվականին նացիստական քաղաքականության պատճառով  Ռիսն արտաքսվել է իր պատկերասրահից ու ստուդիայից։ Մինչև 1942 թվականը շարունակել է աշխատել Վիեննայում, այնուհետև արտագաղթել է Լուգանո, Շվեյցարիա։

## Անձնական կյանք
Մոսկվայում, դեռահաս տարիքում, Ռիսն ամուսնացել, կորցրել է երեխային և ամուսնալուծվել է։

## Ծանոթագրություններ

## Աղբյուրներ
*

Կատեգորիա:20-րդ դարի նկարչուհիներ
Կատեգորիա:20-րդ դարի ռուս նկարիչներ
Կատեգորիա:Ավստրիացի նկարիչներ
Կատեգորիա:Ավստրիացի նկարչուհիներ
Կատեգորիա:Ավստրիացի քանդակագործներ
Կատեգորիա:Կին արվեստագետներ
Կատեգորիա:Հրեա կին քանդակագործներ
Կատեգորիա:Հրեա նկարչուհիներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուս նկարչուհիներ
Կատեգորիա:Ռուսաստանի հրեաներ
Հրաչիկ Աբգարյան (այլ կիրառումներ)

**Հրաչիկ Աբգարյան** անունը կարող է վերաբերել հետևյալ անձանց՝

* Հրաչիկ Հմայակի Աբգարյան (1947), հայ ֆիզիկոս։ Ֆիզմաթ գիտությունների դոկտոր (1999), պրոֆեսոր (2003)։ ՌԴ բնական ԳԱ ակադեմիկոս (1998)։
* Հրաչիկ Ստեփանի Աբգարյան (1957), հայ բռնցքամարտիկ, «Վաղարշապատ» մարզակումբի նախագահ։
Գրոսվենեդիգեր

**Գրոսվենեդիգեր** (), Բարձր Տաուերնի Վենեդիգեր խմբի հիմնական գագաթը, սահմանակից է Ավստրիայի Տիրոլ և Զալցբուրգ նահանգներին։ Համարվում է Ավստրիայի չորրորդ ամենաբարձր լեռը (թեև կարող է լինել մինչև տասնվեցերորդը, եթե յուրաքանչյուր երկրորդական գագաթ հաշվարկվի)։ Սառցադաշտով ծածկված գագաթը համարվում է Բարձր Տաուերն ազգային պարկի մաս։

## Անվանում
thumb|Ֆոտոխրոմ, 1900
Ի սկզբանե հայտնի է որպես Stützerkopf, Գրոսվենեդիգեր (անգլերեն՝ Մեծ վենետիկցի) անվանումն առաջին անգամ արձանագրվել է 1797 թվականի սահմանային հարցման ժամանակ։ Այս անվան ծագումը պարզ չէ, հավանաբար բխում է վենետիկյան առևտրականներից, որոնց ճանապարհն անցել է  լեռնանցքներով։ Ըստ մեկ այլ տեսության՝ լեռան գագաթից կարելի է տեսնել Վենետիկը, մոտ 200 կմ հեռավորության վրա, ինչը սակայն չի համապատասխանում փաստերին։

Հեղինակը և լեռնաբնակ Իգնաց ֆոն Կյուսրնգերը (1795-1861) առաջիններից մեկն էր, որ 1840 թվականին մագլցել է լեռը՝ ստանալով *weltalte Majestät* (աշխարհի հնագույն վեհություն) մակդիրը։

## Մագլցման պատմություն
19-րդ դարում մի քանի փորձեր են արվել հասնելու Գրոսվենեդիգերի գագաթ 1800 թվականին Գրոսգլոկկներ առաջին վերելքից հետո։ 1828 թվականի օգոստոսի 9-ին 17 տղամարդկանցից բաղկացած արշավախումբը, այդ թվում` Լոթարինգյան ընտանիքից էրցհերցոգ Յոհան Ավստրիացին, ձնահյուսի պատճառով չկարողացան բարձրանալ Գրոսվենեդիգեր։

1841 թվականի սեպտեմբերի 3-ին, Գրոսվենեդիգերի գագաթ առաջին մագլցումից 40 տարի հետո, Յոզեֆ Շվաբի ղեկավարությամբ թիմը կարողացավ հասնել Գրոսվենեդիգերի գագաթ՝ սկսելով հյուսիսային Նոյկիրհեմ-ամ-Գրոսվենեդիգեր ստորոտից, Զալցախ հովիտ, մագլցեցին Օբերսուլցբախ վտակի հարավային երկայնքով դեպի Stierlahnerwand։ Թիմի մյուս անդամներից էին Իգնաց ֆոն Կյուսինգերը, Փոլ Ռոհրենգերը, Անտոն վոն Ռութհները և Ֆրանց Սպիտալերը։ 40 մասնակիցներից միայն 26-ը կարողացան հասնել գագաթ, մյուսներն ուժասպառությունից հետ մնացին։

Այսօր բազմաթիվ լեռնային տնակներ հիմք են ծառայում դեպի գագաթ վերելքների համար, թեև բարձր գոտիներում ալպինիզմը կարող է վտանգավոր լինել բազմաթիվ սառցե ճեղքերի տեսակետից։

## Ծանոթագրություններ

Կատեգորիա:Ավստրիայի լեռներ
Կատեգորիա:Ալպերի լեռներ
Դանիլա Յաշչուկ

**Դանիլա Սերգեևիչ Յաշչուկ** (, ), ռուս ֆուտբոլիստ, Սանկ-Պետերբուրգի «Զենիթ» ակումբի կիսապաշտպան։

## Կարիերա
Նա իր դեբյուտը երիտասարդական առաջնությունում նշել է 2012 թվականին՝ 8 տարեկանում ընդդեմ «Լոկոմոտիվ» ակումբին, փոխարինման դուրս գալով Վլադիսլավ Եֆիմովին։ 2013 թվականին խաղացել է Լուչանո Սպալլետի ակուբի հիմնական կազմում, մայիսի 26-ին՝ առաջնության 30-րդ տուրում Յաշչուկը իր դեբյուտն Անգլիայի Պրեմիեր լիգայում նշել է «Ամկար» ակումբում փոխարինման դուրս գալով 69-րդ րոպեին՝ Միլանա Ռոդիչաի փոխարեն։

## Վիճակագրության

## Ծանոթագրություններ

## Արտաքին հղումներ
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Զենիթի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Արարատ-Արմենիայի ֆուտբոլիստներ
Հրաչիկ Աբգարյան (ֆիզիկոս)

**Հրաչիկ Հմայակի Աբգարյան** (), հայ ֆիզիկոս։ Ֆիզմաթ գիտությունների դոկտոր (1999), պրոֆեսոր (2003)։ ՌԴ բնական ԳԱ ակադեմիկոս (1998)։

## Կենսագրություն
Հրաչիկ Աբգարյանը ծնվել է 1949 թվականին Արթիկի շրջանի Պեմզաշեն գյուղում։ 1970 թվականին ավարտել է Երևանի պետական համալսարանի ֆիզիկամաթեմատիկական ֆակուլտետը «Կիսահաղորդիչների և դիէլեկտրիկների ֆիզիկա» մասնագիտությամբ։ 1970-1972 թվականներին ծառայել է խորհրդային բանակում։ 1972-1990 թվականներին աշխատել է Երևանի ֆիզիկայի ինստիտուտում, 1972-1986 թվականներին եղել է կրտսեր գիտաշխատող, 1986-1990 թվականներին՝ ավագ գիտաշխատող։ 1990 թվականից աշխատել է Երևանի պետական բժշկական համալսարանում, 1996 թվականից եղել է բժշկական և կենսաբանական ֆիզիկայի ամբիոնի վարիչ, 2004 թվականից՝ կենսաֆիզիկայի համահայկական ընկերակցության անդամ։

Աշխատանքները վերաբերում են կենսահաղորդչային և պիեզոէլեկտրական միացությունների ֆոտոէլեկտրական հատկություններին և դրանց վրա էլեկտրոնային ճառագայթման ազդեցություններին, համակարգերում ինքնակազմակերպման երևույթների ուսումնասիրություններին։

## Անդամակցություն
* Կենսաֆիզիկայի համահայկական ընկերակցության անդամ (2004)։

## Երկեր
* Абгарян Г. А., Исследование нелинейных фото- и электроиндуцированных явлений в сложных неметаллических соединениях и микрогетерогенных структурах биологической структуры [Текст] ։ автореферат дис. ... д-ра физ.-мат. наук ։ 01.04.07 - Физика твёрдого тела, 01.04.14 - Теплофизика и молекулярная физика; Ин-т приклад. проблем физики НАН РА. - Ереван, 1999. (դիսերտացիայի թեմա)

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ ակադեմիկոսներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Յոնգփյոնգ

**Յոնփյոնգ**, լեռնադահուկային առողջարան, որը գտնվում է Փհենչհանում, որտեղ անցկացվելու են 2018 թվականի Ձմեռային օլիմպիական խաղերը, և որտեղ Կորեայի ամենաշատ ձյունն է լինում։ Առողջարանը պատկանում է Մուն Սոն Մյոնուին և համարվում է Հարավային Կորեայի բնակչության «Մեքքան», որտեղ իրենց սպորտային մրցույթներին ներկա էին լինում շատ հայտնի անձինք։ Առողջարանում անցկացվում են միջազգային շատ միջոցառումներ, մասնավորապես՝ լեռնադահուկային սպորտի մրցույթներ՝ սլալոմի, բիաթլոնի, սպրինտի, սնոուբորդի մրցույթներ, որոնց ներկա էին մարզիկներ 42 երկրից, ինչպես նաև տեղի ունեցան Ձմեռային մարզաձևերի ազգային փառատոնը, որը կազմակերպել էր Կորեայի Հանրապետության սպորտի, զբոսաշրջության և մշակույթի նախարարությունը։ Ձմեռային մարզաձևերի ազգային 90-րդ փառատոնի բացման արարողության ժամանակ, որը տեղի ունեցավ Յոնգփյոնգ լեռնադահուկային բազայում, շնորհավորական խոսքով հանդես եկան Կանվոնդոյի նահանգապետը և մասնակցեց Ադրբեջանի սպորտի և մշակույթի նախարարը։ Այս բազան շատ սիրված է օտարերկյա զբոսաշրջիկների շրջանում, հատկապես ռուսների. միայն 2008 թվականին այստեղ եղել են 805 ռուս տուրիստներ։ Լեռնադահուկային հանգստավայրի կառուցման գործում օտարերկրացիրները ունեցել են իրենց ներդրումը, որը մոտավոր կազմում էր 84 մլն ամերիկյան դոլար, դեռևս նախատեսվում էր ներդնել 50 մլն դոլար։ Լեռնադահուկային առողջարան Յոնգհյոնգի պաշտոնական ղեկավար դեմքերից մեկը Հաննարա կուսակցության կողմից հանդես եկավ համապետական ընտրությունների ժամանակ։

## Մեծ ջրային մոլեխինդեր
2004 թվականին ընկերությունը կազմակերպեց առաջին Ասիական բիաթլոնի առաջնությունը իր լեռնադահուկային բազայում, բացման արարողության ժամանակ մասնակցում էին ավելի քան 110 կառավարական պաշտոնյաներ։

2007 թվականին Յոնգփյոնգ առողջարան այցելել էր մշակույթի նախարարի տեղակալը, Հարավային Կորեայի հանրապետությունում սպորտը և զբոսաշրջությունը ուսումնասիրելու նպատակով նախապատրաստական աշխատանքներ են տարվում Ձմեռային օլիմպիական խաղերի համար։

2011 թվականին Հարավային Կորեայի օլիմպիական խաղերի վեհաժողովի 92-րդ արարողության բացման ժամանակ, որը անցկացվում է Յոփյոնnգ բազայում, շնորհավորական ուղերձը ասում էր մշակույթի նախարարը, Կորեայի Հանրապետությունում սպորտի և զբոսաշրջության մասին։

## Ծանոթագրություններ

Կատեգորիա:2000 թվականին հիմնադրված բնակավայրեր
Կատեգորիա:Լեռնադահուկային առողջարաններ
Կատեգորիա:Հարավային Կորեայի սպորտ
Զիբիլիքս

**Զիբիլիքս** կամ **ԶիբիLeaks**, Երևանի ավագանու ընտրություններ 2017 ընթացքում հայտնաբերված ՀՀԿ փաստաթղթերի հավաքածու։

Երևանի ավագանու ընտրություններ 2017 ընտրությունների ժամանակ «Ելք» դաշինքը մի քանի փաստաթոուղթ էր հրապարակել որոնք, ըստ «Ելք» դաշինքի, հանդիսանում են որպես *«Երեւանի քաղաքապետի ընտրությանը ՀՀԿ անօրինականությունների, ընտրակաշառքի և վարչական ռեսուրսի չարաշահման ապացույց»*։ «Ելք» դաշինքը հայտարարում է, որ ներկայացված ցուցակները ու ինստրուկցիաները հայտնաբերել են ՀՀԿ նախընտրական շտաբներից մեկի աղբամանից և այդ փաստաթղթերը, ըստ «Ելք» դաշինքի, վկայում են  ընտրությունների ընթացքում թե ընտրակաշառքի, թե վարչական ռեսուրսի կիրառման մասին։ ՀՀԿ-ն իր հերթին հերքում է «Ելք» դաշինքի կողմից ներկայացված փաստաթղթերը ևդրանց հիմա առաջ քաշած մեղադրանքները։ Կարճվել էր 2017 թվականի հուլիսին և վերաբացվել 2018 թվականի հունիսին։ 2019 թվականի փետրվարին դատարանը որոշում կայացրեց շտաբի պետ, հանրապետական կուսակցության անդամ Հրայր Անտոնյանին և «ՍԱՍ» սուպերմարկետների ցանցի տնօրեն Ստեփան Սահակյանին տուգանել 2 միլիոն 500-հազարական դրամի չափով։

### Հայտնաբերված փաստաթղթերը
Փաստաթղթերի շարքում են.
# Արաբկիրի ոստիկանության ֆաքսից ստացված փաստաթուղթ, որտեղ նշված է, թե ՊՊԾ գնդի ոստիկաններից ով ինչքան ձայն է ապահովում ՀՀԿ թեկնածու Տարոն Մարգարյանի համար։
# Գումար բաժանողների ցուցակ։

## Ծանոթագրություններ

Կատեգորիա:2017 Հայաստանում
Կատեգորիա:Երևանի ավագանու ընտրություններ 2017
Կատեգորիա:Ընտրախախտումներ
Կաշտանկա (պատմվածք)

**Կաշտանկա** (), ռուս գրող Անտոն Չեխովի պատմվածքներից։ Հրատարակվել է 1887 թվականին «Նոր ժամանակներ» թերթում Սուրբ Ծննդին՝  «Ուսումնական հասարակություն» վերնագրով։

## Սյուժե
Կաշտանկա անունով երիտասարդ շիկակարմիր շուն, մռութով շատ նման աղվեսին, կորցրել էր իր տիրոջը՝ ատաղծագործ Լուկա Ալեքսանդրիչին։ Նա փորձում է գտնել նրա հետքը, սակայն անօգուտ։ Ուշ գիշերով ուժերը կորցրած, Կաշտանկան քնում է  շքամուտքի դռների մոտ, որտեղ նրան պատահմամբ գտնում է ոմն խորհրդավոր անծանոթը, հետագայում պարզվում է, որ նա ծաղրածու էր։ Նա շոյում է կենդանուն և տանում է իր հետ կրկես։ Կաշտանկան ստանում է նոր մականուն՝ Տյոտկա։ Շունը հայտնվում է անծանոթ միջավայրում,  հանդիպում է այլ կենդանիների՝ սագ Իվան Իվանովիչին, կատու Ֆյոդր Տիմոֆեիչին և խոզուկ Խավռոնյա Իվանովիչին։ Պարոն Ժորժը Կաշտանկային սովորեցնում է տարատեսակ հնարքներ և փորձում է հանդես գալ նոր համարով։ Սակայն սագը մահանում է (ըստ նկարագրի նրան պատահմամբ սպանել էր ձին՝ կանգնելով նրա վրա), Կաշտանկայի դեբյուտը դեռ չէր ավարտվել, երբ նա ներկայացման ժամանակ  ճանաչեց իր նախկին տերերին՝ Լուկա Ալեքսանդրիչին և նրա որդի Ֆեդյային, որից հետո  ուրախ հաչոցով նետվում է նրանց մոտ։ Տյոտկան գտնում է իր նախկին տերերին։

## Կերպարներ
#### Գլխավոր հերոսներ
* Կաշտանկա
* Լուկա Ալեքսանդրիչ՝ ատաղծագործ, Կաշտանկայի նախկին տերը
* Պարոն Ժորժ՝ ծաղրածու, Կաշտանկայի նոր տերը
* Ֆեդյուշկա՝ Լուկա Ալեքսանդրիչի որդին
* Ֆյոդր Տիմոֆեիչ ՝ վարժեցրած կատու
* Իվան Իվանովիչ՝ սագ
* Խավռոնյա Իվանովիչ՝ խոզուկ

## Էկրանավորում
* Կաշտանկա՝ ռեժիսոր Օլգա Պրեոբրաժենսկայի սովետական, գեղարվեստական սև-սպիտակ համր ֆիլմ (1926)
* Կաշտանկա՝ 1952 թվականի սովետական մուլտֆիլմ
* Կաշտանկա՝ ռեժիսոր Ռոման Բալայանի սովետական, գեղարվեստական ֆիլմ (1975)
* Կաշտանկա՝ ռուսական սովետական ֆիլմ (1994)
* Կաշտանկա՝ 2004 թվականի ռուսական մուլտֆիլմ

## Ծանոթագրություններ

## Արտաքին հղումներ
* Текст произведения в виртуальной библиотеке ФЭБ
* 
* http://rudocs.exdat.com/docs/index-79274.html  — информация о реальной основе повести.
* http://mp3sort.biz/topic25990-620.html — аудиоверсия мюзикла «Страсти по Каштанке».
* http://old.russ.ru/culture/99-04-07/zorina.htm  — рецензия на мюзикл «Страсти по Каштанке».

Կատեգորիա:1887 վիպակներ